Nema više vremena / Tugo, nesrećo
Nema više vremena / Tugo, nesrećo četvrta je singl-ploča sarajevske pop-rok grupe Crvena jabuka. Objavila ga je zagrebačka izdavačka kuća Jugoton u aprilu 1987. u okviru promocije njihovog drugog studijskog albuma. Obje pjesme odsvirala su preostala tri člana ovog muzičkog sastava nakon smrti Dražena Ričla i Aljoše Buhe, koji su napisali većinu pjesama na njihovom debitantskom albumu. Na A-strani singla je poletna pjesma "Nema više vremena". Odsvirana je u pop-rok maniru s lagahnim pjevačkim uvodom uz pratnju akustične gitare, nakon kojeg slijedi brži dio pjesme s istaknutim riffovima na električnoj gitari, bubnjevima i bas gitari. Muziku i tekst napisao je ritam-gitarist i pjevač Zlatko Arslanagić. Na B-strani je balada "Tugo, nesrećo", za koju je muziku i tekst napisao solo gitarist i pjevač Dražen Ričl. U obje pjesme pjevanje je preuzeo klavijaturist Dražen Žerić. Snimatelj i producent bio je nekadašnji pjevač i vođa splitske rok-grupe Metak Željko Brodarić Jappa. Singl-ploča je snimljena u Splitu u aprilu 1987, a, kao i njihov drugi LP, Za sve ove godine, posvećena je tragično poginulim Draženu Ričlu i Aljoši Buhi.